ועדת הכלכלה, כנסת 16, פרוטוקול מספר 395, 2005-03-23 14:55

אמנון כהן: אני מבקש לפתוח את ישיבת הוועדה על הצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004, פרק י"ג – שונות: סעיפים 56 ו-57 – תיקון פקודת מסילות הברזל והוראת מעבר.

אמנון כהן: בדיון בוועדת הכלכלה הגענו להבנות עם הרכבת, עם משרד האוצר ועם כל הגורמים.

אמנון כהן: לאחר הדיון קיבלתי פנייה, שהתיקון שעשינו פוגע בקבוצה רצינית מאוד שמשנעת סחורות בצובר.

אמנון כהן: אני מתחשב כמובן בטענותיהם ולכן אשמע כיצד זה פוגע בהם.

אמנון כהן: שלא ייצא חס וחלילה שוועדת הכלכלה מעבירה חוק שפוגע במישהו.

אמנון כהן: לכן, למרות שכבר הצבענו על הצעת החוק והיא עברה, החלטתי לחדש את הדיון היום.

אמנון כהן: נשמע את חבר הכנסת אבשלום וילן שיציג את הנושא.

אמנון כהן: מדובר על סוגייה אחת בלבד, האם להוסיף את המילה "טובין" או לא להוסיף אותה.

אמנון כהן: מי בעד דיון מחדש?

אמנון כהן: מי נגד דיון מחדש?

אמנון כהן: מי נמנע?

אמנון כהן: בעד ההצעה לדיון מחדש על סעיף 57 בהצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004 – 8 נגד – אין נמנעים – אין ההצעה לדיון מחדש נתקבלה.

אמנון כהן: יתקיים דיון מחדש רק בסעיף 57, בבקשה.

אבשלום וילן: בנוסח המקורי, בסעיף 57 היה כתוב גם "הובלת טובין" ושכנעו את הוועדה להוציא את זה.

אבשלום וילן: וראה זה פלא, לא הספיקה הוועדה להחליט על הוצאת הטובין מכלל החוק, מייד למחרת הכרעת הוועדה כבר שמענו שמכון התערובת "מילובר", שיכול להוביל טובין מ"דגון" רק בצובר, נדרש על-ידי הרכבת, שהיא בעצם מונופול, לשלם מחירים הגבוהים ב-50%.

אבשלום וילן: הרכבת מייד העלתה את המחירים ב-50% ועשתה כאן ניצול ציני של הוועדה.

אבשלום וילן: אמרו להם: תובילו במשאיות.

אבשלום וילן: אבל הם לא יכולים להוביל במשאיות.

אמנון כהן: מה המשמעות אם יהיה כתוב "הובלת טובין"?

אמנון כהן: אז יהיה פיקוח על הרכבת?

אבשלום וילן: הצעת החוק קבעה מלכתחילה שזה יהיה בפיקוח.

אבשלום וילן: מכיוון שזה לא תחרותי, יגיעו להבנות על מחירים בהתאם להתייקרויות, כמקובל בשוק.

אבשלום וילן: אבל כאן היה ממש ניצול ציני של הוועדה.

אבשלום וילן: הוועדה עוד לא הביאה את זה להצבעה במליאה, כבר ניצלו בשטח את הוצאת המילים הללו מהצעת החוק והעלו את המחיר.

אבשלום וילן: זה בדיוק מה שיכול לעשות מונופול, ואת זה צריך למנוע.

אבשלום וילן: חייבים להיצמד לנוסח המקורי, להשאיר את המילים "הובלת טובין".

אמנון כהן: הם ישבו כאן ושכנעו את הוועדה ושכנעו את משרד האוצר.

אבשלום וילן: נכון, ולמחרת העלו את המחירים ב-50%.

אילן ליבוביץ: אדוני היושב-ראש, באותו דיון ישבו על-ידי שני אנשי הרכבת ושכנעו אותנו שאפשר להוציא את זה, "כי היום הם מחויבים למחירים גבוהים ואם נוציא את זה מהחוק הם יורידו את המחירים".

אבשלום וילן: ולמחרת העלו את המחיר ב-50%.

אבשלום וילן: אתה מבין איזו מדינה מטורפת זאת?

יוליה מרוז: אכן נכחנו באותו דיון, ואכן נענינו להערה של רכבת ישראל, שנשמעה לנו הגיונית מאוד.

יוליה מרוז: קיבלנו החלטה על בסיס העובדה שלא ראינו בפעילות הזאת של הובלת מטענים על-ידי הרכבת מונופול, כי יש הובלה במשאיות.

יוליה מרוז: אגב, בישראל מרבית ההובלות נעשות במשאיות ולא ברכבת.

אבשלום וילן: תלוי לאן ובאילו סדרי גודל.

יוליה מרוז: היום חברת הרכבת היא בעיקר חברה להסעת נוסעים.

יוליה מרוז: הוא מוטית נוסעים ולא מוטית מטענים.

יוליה מרוז: היה טבעי להחיל פיקוח על פעילות הובלת הנוסעים, כי זאת פעילות של תחבורה ציבורית מסובסדת ושם בהחלט צריך פיקוח.

יוליה מרוז: לגבי הובלת מטענים, הפעילות הזאת של רכבת ישראל נתפסת כפעילות מסחרית פרופר ולכן לא ראינו שום סיבה להטיל פיקוח על מחירים.

אמנון כהן: אני מבקש שתתייחסי לטענה שהועלתה כאן.

יוליה מרוז: אני מבינה את הטענה, אבל יכול להיות שהיא צריכה להיבחן על-ידי הממונה על הגבלים עסקיים.

אבשלום וילן: אז זה יימשך שנתיים בדיונים בבתי-משפט.

אבשלום וילן: אם היית צודקת, לא היה קורה מה שהצגתי בפניכם.

אבשלום וילן: כאשר גורם ציני, 24 שעות לאחר הדיון מקפיץ מחירים ב-50%, ואין שם אפשרות להובלה במשאיות, אנחנו כנציגי ציבור צריכים להתערב.

אבשלום וילן: את יודעת מה זה להוביל 70,000 טון במשאיות?

אבשלום וילן: זאת שערורייה.

אבשלום וילן: אסור לכם לתת לזה יד.

יוליה מרוז: צריך לבדוק את זה גם בהיבט של החוק עצמו.

אבשלום וילן: אבל אתם הבאתם את החוק.

אבשלום וילן: בא לכאן מניפולטור, "עבד" על כולם, ולמחרת העלה את המחירים.

אמנון כהן: נצביע על סעיף 57 כפי שהופיע בהצעה המקורית של הממשלה, עם המילים "הובלת טובין".

אבשלום וילן: הרכבת עשתה כאן "תרגיל".

שלמה ששון רייך: לא עשינו שום "תרגיל".

שלמה ששון רייך: מה שנאמר כאן הוא פשוט המצאה.

שלמה ששון רייך: אף אחד לא בדק את זה.

אמנון כהן: מי בעד סעיפים 56 ו-57 – תיקון פקודת מסילות הברזל והוראת מעבר, בהצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004, בנוסח המקורי?

אמנון כהן: מי נגד?

אמנון כהן: מי נמנע?

אמנון כהן: בעד סעיפים 56-57 (תיקון פקודת מסילות הברזל והוראת מעבר) בפרק י"ג (שונות) בהצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004 – 5 נגד – 2 נמנעים – 2 הסעיפים נתקבלו.

אמנון כהן: תודה רבה.

אמנון כהן: הסעיפים נתקבלו.